recursal/SuperWikiNEXT-32B huggingface dataset:
**วัดพระธาตุจอมแว่** เป็นหนึ่งในพระธาตุ 9 จอม ปูชนียสถานที่สำคัญแห่งหนึ่งของจังหวัดเชียงราย ตั้งอยู่ที่ตำบลเมืองพาน อำเภอพาน จังหวัดเชียงราย

ประวัติพระธาตุจอมแว่
--------------------

พระธาตุจอมแว่ ได้สร้างขึ้นโดยพญางำเมือง เจ้าเมืองภูกามยาว (พะเยา) ในราว พ.ศ. 1837 โดยที่พระองค์ได้เสด็จขึ้นดอยซางคำ (ชื่อเดิมของดอยจอมแว่) เพื่อตรวจดูอาณาเขตบ้านเมืองของพระองค์ว่ามีไพร่ฟ้าประชาราษฎร์ว่าอยู่ตรงไหนบ้าง จากนั้นจึงเสด็จไปยังดอยอีกลูกหนึ่งซึ่งอยู่ตอนเหนือของลำน้ำแม่คาวด้วน และเสด็จเลียบต้นดอยด้วน (ปัจจุบันคือ ดอยงาม) แล้วเสด็จไปยังเมืองภูกามยาว เมื่อพระองค์เสด็จถึงเมืองภูกามยาวใน เดือน 4 ปีเดียวกัน จึงโปรดให้ขันฑเสนามาตย์ นำผู้ที่มีความรู้ในการก่อสร้างเจดีย์ พร้อมกับไพร่ฟ้าปลายแดน มาลงแรงช่วยกันสร้างพระธาตุจอมแว่ขึ้นที่ดอยซางคำ โดยได้บรรจุพระเกศาธาตุ และแก้วแหวนเงินทองเอาไว้ สร้างเสร็จสมบูรณ์ในเดือน 8 จึงได้มีพิธีการเฉลิมฉลองสมโภชพระเจดีย์เป็นเวลา 3 วัน 3 คืน ในสมัยเจ้าเมืององค์ต่อมา บ้านเมืองอยู่ในสภาวะไม่สงบสุขประชาชนจึงได้อพยพไปอยู่ที่อื่น ทำให้พระธาตุจอมแว่ทรุดโทรมปรักหักพังจากภัยธรรมชาติ จนในปี พ.ศ. 2380 พระยาหาญเจ้าเมืองพานคนแรกจึงได้ทำการบูรณปฏิสังขรณ์ขึ้นมาใหม่จากซากเดิม จนในสมัยพญาไชยชนะสงคราม เจ้าเมืองพานคนที่ 3 ได้ร่วมศรัทธา 3 หมู่ ร่วมกันบูรณาพระธาตุขึ้นมาใหม่ให้ใหญ่กว่าเดิม แล้วบรรจุพระมหาชินธาตุเอาไว้มีประเพณีสรงน้ำพระธาตุในวันขึ้น 15 ค่ำ เดือน 8 เหนือ

ความเชื่อ
---------

ในการไหว้ พระธาตุดอยจอมแว่ 
- ความหมายนัยยะที่ 1 แว่เป็นภาษาเหนือ แปลว่า แวะถ้าผู้ใดผ่านมาแวะกราบไหว้บูชาก็จะแคล้วคลาดปลอดภัยจากสิ่งเลวร้ายทั้งปวง 
- ความหมายนัยยะที่ 2 แว่ เปรียบเหมือนเสียงเริ่มพูด เริ่มเจรจา ถ้าได้กราบไหว้และตั้งจิตอธิฐานการเจรจาธุรกิจจะประสบผลสำเร็จ

การเดินทาง
----------

จากอำเภอแม่สรวยใช้ทางหลวงหมายเลข ๑๑๘ ย้อนกลับไปที่ทางแยกเชียงราย – แม่สรวย อำเภอแม่ลาวเลี้ยวขวาเข้าทางหลวงหมายเลข ๑ ถนน เชียงราย – พะเยา มุ่งสู่อำเภอพานข้ามสะพานข้ามน้ำแม่ลาว ผ่านบ่อน้ำพุร้อนห้วยทรายขาว เข้าเขตอำเภอพาน เลี้ยวขวาเข้าถนนสายในตรงแยกวัดไชยมงคล เข้าไปประมาณ ๓oo เมตรจะพบทางเข้าพระธาตุจอมแว่ฝั่งขวามือ รวมรายการทั้งสิ้นประมาณ ๔๙ กิโลเมตร

อ้างอิง
-------

1. ↑  |สืบค้น วันที่ 24 กันยายน 2556
2. ↑  |สืบค้น วันที่ 24 กันยายน 2556
3. ↑  |ประวัติวัดพระธาตุจอมแว่
4. ↑  |เวปแดนนิพพาน.คอม
5. ↑
6. ↑
7. ↑
8. ↑

ดูเพิ่ม
-------

* พระธาตุ 9 จอม
**โอลิฟ เบิร์น** (อังกฤษ: Olive Bryne) หรือนามปากกา **โอลิฟ** **ริชาร์ด** (1904-1985) เป็นแม่บ้านชาวอเมริกัน อนุภรรยาของ วิลเลียม เมาล์ตัน มาร์สตัน เธออาศัยอยู่รวมกันกับเขาและภรรยาเอลิซาเบธ ฮาโลเวย์ มาร์สตัน และได้รับการยกย่องว่าเป็นแรงบันดาลใจในการสร้างวันเดอร์วูแมน ของเขา

ประวัติ
-------

โอลิฟ เบิร์น และ วิลเลียม เมาล์ตัน มาร์สตันพบกันครั้งแรกในปีค. ศ. 1925 ในขณะที่เธอเรียนปี4 อยู่ที่มหาวิทยาลัยทัฟส์ โดยมาร์สตันเป็นอาจารย์วิชาจิตวิทยาของเธอ หลังจากนั้นไม่นาน เธอก็ได้ทำงานเป็นผู้ช่วยวิจัยของเขา โอลีฟแนะนำให้มาร์ตันได้รู้จักกับ เบบี้ปาร์ตี้ของสโมสรนักเรียนหญิง(sorority) ในงานนักเรียนหญิงปึ1 ต้องแต่ตัวเป็นเด็กทารกและได้รับการปฏิบัติเหมือนเด็ก ๆที่ซึ่งมาร์สตันได้ทำการทดลองเกี่ยวกับปฏิกิริยาของมนุษย์ต่อพลังอำนาจ

โอลิฟ เบิร์น เป็นลูกสาวของ อิเทล เบิร์น ผู้เปิดคลินิคคุมกำเนิดแห่งแรกในสหรัฐอเมริกากับน้องสาวเขา มาร์กาเรต แซงเกอร์

ความสัมพันธ์
------------

โอลิฟมีส่วนเกี่ยวข้องกับทั้งวิลเลียม เมาล์ตัน มาร์สตันและภรรยาของเขา ในความสัมพันธ์แบบ polyamory ผู้หญิงทั้งสองคนต่างมีลูกให้มาร์สตันในขณะที่อาศัยอยู่ด้วยกัน เอลิซาเบธ ตั้งชื่อลูกสาวของเธอว่าโอลิฟ ตามเบิร์นและ หลังจากที่มาร์สตัน ทั้งเอลิซาเบธและโอลิฟก็ยังอาศัยอยู่ด้วยกัน เพื่อเลี้ยงลูกของทั้งคู่กับมาร์ตัน ทั้งเอลิซาเบธและโอลิฟนับ "เป็นตัวอย่างของคตินิยมสิทธิสตรีในสมัยนั้น" พวกเขาบอก ผู้สำรวจสำมะโนประชากรว่าโอลีฟน้องสาวหม้ายของสามี

โอลิฟมีลูกชายสองคนกับ มาร์สตัน ชื่อว่าเบิร์นและดอน

วันเดอร์วูแมน
-------------

ในหนังสือ *ประวัติศาสตร์ลับของสาวน้อยมหัศจรรย์* เขียนโดยจิว เลอร์ปอร์ โอลิฟได้รับการยกย่องว่าเป็นแรงบันดาลใจในการสร้างวันเดอร์วูแมน ของเขา  สำหรับลักษณะภายนอกของวันเดอร์วูแมน แต่ตัวมาร์ตันเองบอกเพียงแค่ว่ากำไรคู่ที่โอลิฟใส่บ่อย ๆ นั้นจะเป็นของสำคัญในหนังสือการ์ตูน

ในภาพยนตร์
----------

ชีวิตของโอลิฟ เบิร์นได้ถูกนำมาสร้างเป็นภาพยนตร์เรื่อง Professor Marston and the Wonder Women ในเรื่องยังพูดถึง เอลิซาเบธ ฮาโลเวย์ มาร์สตัน และวิลเลียม เมาล์ตัน มาร์สตันอีกด้วย โอลิฟ เบิร์นได้รับบทโดยนักแสดงชาวออสเตรเลีย  เบลล่า ฮีทโคท

อ้างอิง
-------

1. 1 2 3 4  Lepore, Jill (October 2014). "The Surprising Origin Story of Wonder Woman". *Smithsonian.com*. Smithsonian Magazine. สืบค้นเมื่อ October 16, 2017.
2. ↑  William Marston, *Emotions of Normal People*, as quoted in Noah Berlatsky, "William Marston on Sorority Baby Parties", Hooded Utilitarian, May 6, 2012.
3. 1 2  Lepore, Jill (2014). *The Secret History of Wonder Woman*. New York: Vintage Books. ISBN 9780385354042.
4. ↑  Marston, Christie (October 20, 2017). "What 'Professor Marston' Misses About Wonder Woman's Origins (Guest Column)". *The Hollywood Reporter*. สืบค้นเมื่อ October 21, 2017.
5. ↑  Moon, Michael (2012-03-12). *Darger’s Resources* (ภาษาอังกฤษ). Duke University Press. ISBN 0822351560.
6. ↑  Daniels, Les (2000). *Wonder Woman: The complete History*. Chronicle Books. ISBN 0-8118-2913-8.
7. ↑  Wonder Woman creator biopic gets mysterious first teaser
8. ↑  D'Alessandro, Anthony (September 15, 2017). "Annapurna To Release MGM's 'Death Wish' Over Thanksgiving; Sets October Date For 'Professor Marston & The Wonder Women'". *Deadline.com*. สืบค้นเมื่อ September 15, 2017.
**โอรังมาวัซ** หรือ **มาวัซ** (มลายู: *Orang Mawas, Mawas*) หรือในอีกชื่อหนึ่งว่า **โอรังดาลัม** (*Orang Dalam*) เป็นสัตว์ประหลาดขนดกคล้ายเอปผสมมนุษย์ซึ่งมีผู้อ้างว่าพบเห็นในป่าลึกของรัฐยะโฮร์ ประเทศมาเลเซีย คล้ายคลึงกับบิ๊กฟุตหรือแซสแควตช์ในทวีปอเมริกาเหนือ, เยติหรือมนุษย์หิมะในเทือกเขาหิมาลัย หรือโอรัง เปนเดะก์บนเกาะสุมาตราของอินโดนีเซีย ภูมิภาคอาเซียนเช่นเดียวกัน

กล่าวกันว่า โอรังมาวัซมีความสูงถึง 3 เมตร (ประมาณ 10 ฟุต) ตีนมีขนาดใหญ่และมีขนดกสีดำ มีรายงานว่าจับปลาและขโมยผลไม้กินเป็นอาหาร ชาวโอรังอัซลีหรือซาไก (ซึ่งเป็นชนพื้นเมืองของภูมิภาคแถบนี้) เรียกโอรังมาวัซว่า "ฮันตูจารังกีกี" (*hantu jarang gigi*) ซึ่งแปลว่า "ผีฟันเขี้ยว" บันทึกของโอรังมาวัซ ย้อนหลังไปไกลถึงปี ค.ศ. 1871 บ้างเชื่อกันว่าเป็นสัตว์เลี้ยงลูกด้วยนมขนาดใหญ่จำพวกมนุษย์วานรที่สูญพันธุ์ไปแล้วในยุคก่อนประวัติศาสตร์ คือ ไจแกนโลพิเทคัส ที่ยังหลงเหลือมาจนถึงปัจจุบัน ขณะเดียวกันก็มีผู้พบเห็นหลายคน แต่ยังไม่มีหลักฐานยืนยันเพียงพอ ซึ่งอาจเป็นไปได้ว่าเป็นหมีหมาหรือหมีคน นอกจากนั้นแล้วยังมีรายงานของสิ่งมีชีวิตที่คล้ายคลึงกันที่ฟิลิปปินส์ด้วย รวมถึงในประเทศไทย ในป่าลึกทางตอนใต้ของประเทศ ก็มีคำบอกเล่าของพรานป่าหรือผู้ที่เดินป่าหลายวันถึงสิ่งมีชีวิตชนิดหนึ่งที่มีรูปร่างคล้ายมนุษย์แต่มีขนดกเหมือนลิง แต่สามารถพูดภาษามนุษย์ได้ โดยเรียกว่า **บุดนาก**

บนเกาะสุมาตรา คำว่า "มาวัซ" (mawas) หรือ "มายัซ" (maias) เป็นชื่อสามัญสำหรับใช้เรียกลิงอุรังอุตัง

รายงานเกี่ยวกับโอรังมาวัซปรากฏถี่ขึ้นในคริสต์ทศวรรษ 1950 จนถึง ค.ศ. 1995 ในรัฐยะโฮร์มีรอยเท้าขนาดใหญ่พร้อมด้วยนิ้วเท้าสี่นิ้ว ในเดือนพฤศจิกายน ค.ศ. 2005 มีพยานหลายรายที่เป็นคนงานก่อสร้างขณะกำลังล้างบ่อน้ำอยู่ พบเห็นครอบครัวโอรังมาวัซ ประกอบด้วยตัวขนาดโตเต็มที่ 2 ตัว และตัวที่ยังเล็กอยู่ เดินอยู่ใกล้แม่น้ำกินจิน ต่อมาได้พบรอยเท้าขนาดใหญ่มีความยาว 18 นิ้ว (46 เซนติเมตร) รอยเท้ารอยนี้ถูกเรียกว่าเป็นรอยเท้าของมาวัซ และได้ตีพิมพ์ลงในหนังสือพิมพ์ของมาเลเซีย ในเดือนมกราคม ค.ศ. 2006 เจ้าหน้าที่ในรัฐยะโฮร์ได้ประกาศถึงการมีอยู่จริงของโอรังมาวัซ และประกาศได้มีการล่าได้ โดยถือว่าเป็นสัตว์ลึกลับ ซึ่งคำประกาศได้ถูกนำเสนอลงในเว็บไซต์เกี่ยวกับสัตว์ประหลาด และมีรายงานว่า โอรังมาวัซถูกจับได้ในวันที่ 19 เมษายน ปีเดียวกัน แต่ต่อมา ทางการของรัฐได้ปฏิเสธเรื่องดังกล่าวทั้งหมด

ในต้นปี ค.ศ. 2017 ภาพยนตร์เรื่อง *Mawas* นำแสดงโดยมิเชล โหย่ว ออกฉาย เป็นเรื่องราวเกี่ยวกับโอรังมาวัซ และถือเป็นภาพยนตร์สัตว์ประหลาดเรื่องแรกของมาเลเซีย

ดูเพิ่ม
-------

* โอรังเป็นเดะก์
* บาตูตุต
* ฮิบะกง

อ้างอิง
-------

1. 1 2  "มาแล้ว "ลิงยักษ์แห่งอาเซียน" หนังสัตว์ประหลาดยักษ์เรื่องแรกของ "มาเลเซีย"". *ผู้จัดการออนไลน์*. 2017-03-09. คลังข้อมูลเก่าเก็บจากแหล่งเดิมเมื่อ 2017-03-12. สืบค้นเมื่อ 2017-03-10.
2. 1 2  "Malaysian man-ape seen". *Fortean Times*. Dennis Consumer Division (207): 4–5. April 2006.
3. ↑  McGirk, Jan (2006-02-25). "Stalking Bigfoot". *The Hamilton Spectator*. คลังข้อมูลเก่าเก็บจากแหล่งเดิมเมื่อ 2009-08-18. สืบค้นเมื่อ 2006-08-06.
4. ↑  ชุดขาว (2017-08-21). "5 สัตว์ประหลาดที่มีคนอ้างว่าพบเห็นในประเทศไทย". *เด็กดีดอตคอม*. สืบค้นเมื่อ 2017-03-10.
5. ↑  Newton, Michael (2005). "Orang Dalam". *Encyclopedia of Cryptozoology: A Global Guide*. McFarland & Company, Inc. p. 354. ISBN 0-7864-2036-7.
6. ↑  "Johor Bigfoot Captured?". *Cryptomundo.com*. 2006-04-19. สืบค้นเมื่อ 2006-08-06.
ตัวละครสมมติในยุคสามก๊ก

**ฮฺวาหมาน** (จีน: 花鬘; พินอิน: *Huāmán*) เป็นตัวละครสมมติในยุคสามก๊กของจีน ปรากฏในงิ้วปักกิ่งเรื่อง*หลงเฟิ่งจิน* (龍鳳巾) เป็นบุตรสาวของมันอ๋อง (กษัตริย์ของชนเผ่าลำมัน) เบ้งเฮ็กและจกหยง เป็นภรรยาของกวนสก

ในงิ้วปักกิ่ง*หลงเฟิ่งจิน*
--------------------------

ในการแสดงงิ้ว เมื่อจูกัดเหลียงยกทัพไปรับกับเบ้งเฮ็กกษัตริย์แห่งชนเผ่าลำมัน ครั้งหนึ่งฮฺวาหมานเคยต่อสู้กับกวนสกแต่พ่ายแพ้และตกจากหลังม้า กวนสกไม่อาจทำใจสังหารฮฺวาหมานได้จึงปล่อยตัวฮฺวาหมานกลับไปยังค่าย ต่อมากวนสกพลาดท่าถูกจับเป็นเชลย กวนสกและฮฺวาหมานหลงรักกันและกัน แต่เนื่องจากทั้งคู่อยู่คนละฝ่ายกันจึงหมั้นหมายกันเองอย่างลับ ๆ ภายหลังฮฺวาหมานถูกทัพจ๊กก๊กจับเป็นเชลยบ้าง ทั้งสองฝ่ายจึงตกลงที่จะทำการแลกเปลี่ยนเชลยศึก 

ท้ายที่สุดเมื่อเบ้งเฮ็กยอมสวามิภักดิ์ต่อจ๊กก๊ก จูกัดเหลียงได้ทราบเรื่องความสัมพันธ์ของกวนสกและฮฺวาหมานก็รู้สึกประทับใจ จูกัดเหลียงจึงทำหน้าที่เป็นเจ้าภาพในงานแต่งงานกับทั้งคู่เพื่อเชื่อมสัมพันธ์ระหว่างสองฝ่าย 

ในยุคปัจจุบัน ฮฺวาหมานได้ปรากฏตัวในวิดีโอเกมเกี่ยวกับสามก๊กและค่อย ๆ เป็นที่รู้จักเพิ่มขึ้น

วิจารณ์ตัวบท
------------

ทั้งบันทึกประวัติศาสตร์*จดหมายเหตุสามก๊ก*ในศตวรรษที่ 3 และนวนิยายอิงประวัติศาสตร์เรื่อง*สามก๊ก*ในศตวรรษที่ 14 ไม่มีการระบุถึงฮฺวาหมาน มีการกล่าวถึงฮฺวาหมานเฉพาะในงิ้วปักเรื่องเรื่อง*หลงเฟิ่งจิน*เท่านั้น 

นอกจากนี้ในนิทานพื้นบ้านเกี่ยวกับกวาน อิ๋นผิง (關銀屏) มีการกล่าวถึงฮฺวาหมานด้วยชื่อว่าฮฺวาจงซิ่ว (花中秀) และเป็นภรรยาน้อยของกวนสกถัดมาจากเป้า ซานเหนียง (鮑三娘), หวาง เถา (王桃) และหวาง เยฺว่ (王悅) ทั้งหมดเป็นทหารหญิงใต้บังคับบัญชากวาน อิ๋นผิงบุตรสาวของกวนอู

ในนวนิยายเรื่อง*ฮฺวากวานสั่วจฺว้าน* (花關索傳) ซึ่งแต่งในช่วงศักราชเฉิงฮฺว่า (成化) ในยุคราชวงศ์หมิง กวนสกแต่งงานกับเป้า ซานเหนียง และสองพี่สองหวาง เถากับหวาง เยฺว่ รวมมีภรรยาทั้งหมด 3 คน แต่ตลอดทั้งเรื่องไม่มีการกล่าวถึงฮฺวาหมาน

อ้างอิง
-------

1. ↑  沈伯俊、譚良嘯 (1989). *三國演義辭典* (初版 ed.). 巴蜀書社. ISBN 7-80523-152-4. คลังข้อมูลเก่าเก็บจากแหล่งเดิมเมื่อ 2020-02-02. สืบค้นเมื่อ 2016-05-24.
2. ↑  中央研究院 (1981). *中央研究院國際漢學會議論文集: 思想與哲學組(上下册)*. 中央研究院. ISBN 9785666712450.
**หลุยส์ วิตตอง** (ฝรั่งเศส: *Louis Vuitton*; 4 สิงหาคม 1821 - 27 กุมภาพันธ์ 1892) เป็นแฟชั่นดีไซเนอร์และนักธุรกิจชาวฝรั่งเศส เขาเป็นผู้ก่อตั้งหลุยส์ วิตตอง แบรนด์เครื่องหนัง ที่ในปัจจุบันมีเจ้าของคือแอลวีเอ็มเอช ก่อนหน้านี้เขาได้รับการแต่งตั้งให้เป็นช่างทำหีบใส่ฉลองพระองค์ให้กับจักรพรรดินีเออเฌนี เดอ มอนตีโค จักรพรรดินีของจักรพรรดินโปเลียนที่ 3

ประวัติ
-------

วิตตองเกิดในตระกูลช่างไม้ เมื่ออายุได้ 10 ขวบ แม่ของเขาซึ่งเป็นช่างทำหมวกได้เสียชีวิต และพ่อของเขาก็เสียชีวิตหลังจากนั้นไม่นาน เขาได้อาศัยอยู่กับแม่เลี้ยงแต่ก็มีความสัมพันธ์ที่ไม่ดีกับแม่เลี้ยงมากนัก วิตตองได้หนีออกจากบ้านของเขาในฟร็องเช-ก็อมเต ในปี ค.ศ. 1835 เมื่ออายุ 13 ปี วิตตองได้ทำงานตลอดการเดินทางประมาณ 292 ไมล์ (470 กม.) ไปยังปารีส เมื่อเขามาถึงในปี ค.ศ. 1837 ในช่วงการปฏิวัติอุตสาหกรรม เขาได้ฝึกงานกับนายมาเรชาล ซึ่งเป็นช่างทำกระเป๋า ภายในเวลาไม่กี่ปีวิตตองได้รับชื่อเสียงในหมู่ชนชั้นสูงของปารีสในฐานะหนึ่งในช่างทำกระเป๋าที่มีชื่อเสียงของเมือง

หลังจากการสถาปนาจักรวรรดิฝรั่งเศสขึ้นใหม่ภายใต้จักรพรรดินโปเลียนที่ 3 วิตตองได้รับการว่าจ้างให้เป็นช่างทำหีบใส่ฉลองพระองค์สำหรับจักรพรรดินีแห่งฝรั่งเศส 

ในปี ค.ศ. 1854 เมื่ออายุได้ 33 ปี วิตตองได้แต่งงานกับ คลีเมนซ์-เอมิลี ปาร์ริอ วัย 17 ปี และไม่นานหลังจากนั้นเขาได้ออกจากร้านของ มาเรชาล และเปิดร้านและโรงงานทำกระเป๋าของตนเองในปารีส  วิตตองได้ปฏิวัติวงการด้วยการเปิดตัวกระเป๋าผ้าแคนวาสทรงสี่เหลี่ยมผืนผ้าสุดล้ำสมัยในช่วงเวลาที่ตลาดมีเพียงกระเป๋าหนังโค้งมนเท่านั้น ความต้องการกระเป๋าที่มีมากขึ้นทำให้เขาขยายโรงงานให้ใหญ่ขึ้น

วิตตองยังออกแบบระบบล็อกแบบกันการกระแทกเป็นครั้งแรกของโลก รูปแบบการล็อกทั้งหมดถูกเก็บไว้เป็นความลับที่ห้องทำงานของเขา และลงทะเบียนลิขสิทธิ์ด้วยชื่อของเขาเอง 

ในปี ค.ศ. 1871 ได้เกิดสงครามฝรั่งเศส-ปรัสเซีย ทำให้โรงงานของวิตตองเกิดความวุ่นวายขึ้น เครื่องมือหลายอย่างของเขาถูกขโมย ทำให้วิตตองต้องสร้างร้านใหม่ทันทีในย่านใจกลางกรุงปารีส ในปี ค.ศ. 1872 วิตตองเปิดตัวไลน์ผลิตภัณฑ์ใหม่ โดยมีการออกแบบสีเบจโมโนแกรมพร้อมแถบสีแดงที่เป็นสัญลักษณ์แบรนด์ของเขา ก่อนที่เขาจะเสียชีวิตในปี ค.ศ. 1892

อ้างอิง
-------

1. ↑  "Timeline". Louis Vuitton. คลังข้อมูลเก่าเก็บจากแหล่งเดิมเมื่อ 19 December 2008. สืบค้นเมื่อ 3 March 2008.
2. ↑  De Luna, Alexis (1995). *Contemporary fashion*. London: St. James Press. p. 750. ISBN 1-55862-173-3.
3. ↑  "Louis Vuitton". *Vogue*. UK. 20 June 2012.
4. ↑  "Diamond Portraits: Louis Vuitton". *Ehud Laniado*.
**ริกกี ลี นีลี** (อังกฤษ: Ricky Lee Neely; เกิด 19 มิถุนายน ค.ศ. 1981) หรือที่รู้จักกันในชื่อ **ริกกี คิม** (Ricky Kim) เป็นนักแสดงและนายแบบชาวอเมริกัน-เกาหลี บิดาของเขาเป็นชาวอเมริกันและมารดาเป็นชาวเกาหลี เขาเติบโตในแคนซัสและฮาวาย และศึกษาที่มหาวิทยาลัยแคนซัสสเตต เอกสื่อสารมวลชน 

ในปี ค.ศ. 2005 เขาเข้ามาเป็นอาสาสมัครสอนภาษาอังกฤษในเกาหลีใต้ ภายหลังเขาออกจากประเทศเพื่อเดินทางรอบโลก แต่ต่อมา ริกกีตัดสินใจที่จะทำงานในวงการบันเทิง สี่เดือนต่อมาเขาได้เป็นนายแบบและนักแสดง ภายใต้ชื่อ ริกกี คิม และมีบทบาทนำครั้งแรกในภาพยนตร์รักตลกเรื่อง *My Darling FBI* หลังจากนั้นเขาก็เข้าร่วมเป็นนักแสดงในสังกัดของมิเชล มอร์ริส ในปี ค.ศ. 2010 ริกกีร่วมแสดงในละครโทรทัศน์สัญชาติเกาหลีใต้ เรื่อง *เจจุงวอน ตำนานแพทย์แห่งโชซอน* ในบทบาท ด.ร. จอห์น วิลเลียม เฮรอน เพรสไบทีเรียน มิชชันนารี และผู้อำนวยการโรงพยาบาลสถาบันการแพทย์แห่งแรกในเกาหลีใต้

อ้างอิง
-------

1. ↑  "Ricky Kim visited his parents in Hawaii". *KoreanVibe*. 12 March 2012. สืบค้นเมื่อ 2013-03-07.
2. 1 2  Han, Sang-hee (13 April 2010). "Korean-American Actor Ricky Kim Follows His Heart". *The Korea Times*. สืบค้นเมื่อ 2013-03-07.
3. ↑  Kim, Hee-sung (18 March 2010). "New faces to widen the scope of Hallyu dramas". *Korea.net*. สืบค้นเมื่อ 2013-06-15.

แหล่งข้อมูลอื่น
---------------

* ริกกี คิม ที่บอนบูเอนเตอร์เทน
* ริกกี คิม ที่ทวิตเตอร์
* ริกกี คิม ที่ฮันซีเนมา
* ริกกี คิม ที่อินเทอร์เน็ตมูวีเดตาเบส
**ปลาน้ำหมึกโคราช** หรือ **ปลานางอ้าวโคราช** เป็นชื่อปลาน้ำจืดชนิดหนึ่ง มีชื่อวิทยาศาสตร์ว่า *Opsarius koratensis* อยู่ในวงศ์ปลาตะเพียน (Cyprinidae) มีรูปร่างเพรียวยาว ปากกว้างปลายแหลม เกล็ดใหญ่ค่อนข้างบาง มีลายขีดข้างลำตัวเล็กสีน้ำเงินตามแนวตั้ง ครีบสีเหลือง มีแต้มสีน้ำเงินหรือสีคล้ำอยู่ตรงกลางระหว่างขากรรไกรล่าง ในฤดูผสมพันธุ์ปลาตัวผู้จะมีสีสันสดใส มีขนาดประมาณ 10 เซนติเมตร

เป็นปลากินเนื้อ อาหารได้แก่ แมลง แมลงน้ำ แพลงก์ตอน ลูกปลา ลูกกุ้งขนาดเล็ก มีพฤติกรรมอาศัยอยู่เป็นฝูงในฤดูผสมพันธุ์ ปลาตัวอ่อนเลี้ยงตัวชายฝั่งของแม่น้ำและลำธารที่อยู่ พบในลำธารในป่าและบริเวณเชิงเขาในภาคเหนือและภาคอีสานของประเทศไทย รวมทั้งพบในแม่น้ำโขงด้วย

เป็นปลาที่พบชุกชุม และเลี้ยงเป็นปลาสวยงาม

มีชื่อเรียกอื่นอีกว่า "ปลาน้ำหมึก" หรือ "ปลาแปบ" เป็นต้น

อ้างอิง
-------

1. ↑  Vidthayanon, C. (2012). "*Opsarius koratensis*". *IUCN Red List of Threatened Species. Version 2012.1*. สืบค้นเมื่อ 26 March 2011.
2. 1 2  สมโภชน์ อัคคะทวีวัฒน์, หน้า 118 สาระน่ารู้ปลาน้ำจืดไทย เล่ม ๑ (พ.ศ. 2547) ISBN 974-00-8701-9

แหล่งข้อมูลอื่น
---------------

* ข้อมูลและรูปปลาน้ำหมึกโคราช

 ข้อมูลที่เกี่ยวข้องกับ Opsarius koratensis ที่วิกิสปีชีส์
**ปลาบู่น้ำตกเดาส์ปิลุส** (อังกฤษ: White cheek goby; ชื่อวิทยาศาสตร์: *Rhinogobius duospilus*) เป็นปลาน้ำจืดขนาดเล็กชนิดหนึ่ง เป็นปลาจำพวกปลาบู่น้ำตก

มีความยาวโดยเฉลี่ย 4-5 เซนติเมตร พบกระจายพันธุ์ได้ในฮ่องกง, ตอนใต้ของจีน และในตอนเหนือของเวียดนาม โดยแถบเมืองดานัง มีชนิดที่มีความใกล้เคียงกันมาก โดยใช้ชื่อวิทยาศาสตร์ว่า *Rhinogobius* cf. *duospilus* พบได้แถวรอบ ๆ ภูเขาบักหมา ซึ่งสามารถแบ่งออกได้เป็น 2 ประเภทด้วยกัน

นิยมเลี้ยงเป็นปลาสวยงามเช่นเดียวกับปลาบู่น้ำตกชนิดอื่น ๆ สามารถปรับตัวให้เข้ากับสถานที่เลี้ยงได้ง่าย ชอบน้ำที่มีอุณหภูมิประมาณ 24 องศาเซลเซียส สามารถผสมพันธุ์กันในที่เลี้ยงได้ โดยจะเริ่มจับคู่เมื่ออุณหภูมิน้ำอยู่ที่ 18 องศาเซลเซียส กินอาหารสด เช่น ไรทะเล เป็นอาหาร สามารถเลี้ยงรวมกันเป็นกลุ่มเล็ก ๆ ได้ในอัตราตัวผู้ 2 ตัวต่อตัวเมีย 3 ตัว ในตู้ปลาขนาด 60 ลิตร ปลาบู่น้ำตกเดาส์ปิลุสจะแสดงออกถึงสีสันและสวยงามยามก้าวร้าวหรือจับคู่ เพื่อแสดงอาณาเขตจะแผ่ครีบออกซึ่งมีสีสันสวยงาม

อ้างอิง
-------

1. ↑  "*Rhinogobius duospilus* (Herre, 1935)". WoRMS taxon details. สืบค้นเมื่อ 2014-10-14.
2. ↑  หน้า 26-27, *สกุล Rhinogobius Gill. 1859*. "Mini Atlas" โดย สุริศา ซอมาดี. นิตยสาร Aquarium Biz ปีที่ 4 ฉบับที่ 52: ตุลาคม 2014

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
***Rhinogobius duospilus***
**ปลาบู่หมาจู** หรือ **ปลาหมาจู** (อังกฤษ: Bumblebee goby) เป็นสกุลของปลากระดูกแข็งในสกุล *Brachygobius* (/บรา-ชี่-โก-บิ-อัส/) ในวงศ์ปลาบู่ (Gobiidae) 

มีลักษณะโดยรวม เป็นปลาที่มีขนาดเล็กมาก กล่าวคือ มีขนาดโดยเฉลี่ยราว 4-5 เซนติเมตร มีลำตัวเป็นทรงกระบอกคล้ายไม้เบสบอล หัวโต ตาโต ปากกว้าง มีอวัยวะพิเศษคือ มีครีบหนามอยู่ด้านหน้าครีบหลัง และมีการพัฒนาครีบหน้าไปเป็นอวัยวะที่มีรูปร่างคล้ายถ้วย ใช้สำหรับยึดเกาะกับวัตถุต่าง ๆ ใต้น้ำได้เป็นอย่างดี ไม่มีเส้นข้างลำตัว

มีสีสันลำตัวเป็นสีเหลืองสลับดำหรือน้ำตาลเข้ม ครีบทุกครีบใสโปร่งแสง มีนิสัยชอบอยู่เป็นฝูง เป็นปลารักสงบ แต่ทว่ามีความก้าวร้าวกันในฝูงพอสมควร โดยจะหวงอาณาเขตตัวเองต่อเฉพาะปลาบู่ด้วยกัน กินอาหารจำพวก สัตว์น้ำขนาดเล็ก ปลาตัวผู้มีสีสันที่สดใสกว่า ส่วนตัวเมียจะมีขนาดลำตัวใหญ่กว่า วางไข่ประมาณ 150-200 ฟอง ภายในวัตถุต่าง ๆ ในน้ำ เช่น ขอนไม้, เปลือกหอย, หิน ไข่ใช้เวลาฟักเป็นตัวประมาณ 4-5 วัน โดยที่ปลาตัวผู้จะเป็นผู้ดูแล

พบกระจายพันธุ์ในภูมิภาคเอเชียใต้และเอเชียตะวันออกเฉียงใต้ พบทั้งน้ำจืดและน้ำกร่อย พบได้ในแม้กระทั่งร่องน้ำในสวนผลไม้ที่มีน้ำกร่อยไหลเข้ามาและแม่น้ำขนาดใหญ่ อย่าง แม่น้ำโขง

มีทั้งหมด 9 ชนิด (บางข้อมูลแบ่งเป็น 8 ชนิด) พบในประเทศไทยราว 5 ชนิด เป็นปลาขนาดเล็กที่มีความสวยงามน่ารักจำพวกหนึ่ง จึงนิยมนำมาเลี้ยงกันเป็นปลาสวยงาม

อ้างอิง
-------

1. ↑  *Brachygobius Bumblebee gobies*
2. ↑  *Genus Brachygobius*, คอลัมน์ "Mini Atlas" โดย สุริศา ซอมาดี หน้า 32. นิตยสาร Aquarium Biz ฉบับที่ 37 ปีที่ 4: กรกฎาคม 2013
3. ↑  ปลาบู่หมาจู[*ลิงก์เสีย*]

แหล่งข้อมูลอื่น
---------------

 ข้อมูลที่เกี่ยวข้องกับ Brachygobius ที่วิกิสปีชีส์
**ปลาบู่เกาะสุรินทร์** หรือ **ปลาบู่ปาปัวนิวกินี** (อังกฤษ: Aporos sleeper, Ornate sleeper, Snakehead gudgeon, Mud gudgeon; ชื่อวิทยาศาสตร์: *Giuris margaritacea*) เป็นปลาน้ำจืดชนิดหนึ่ง อยู่ในวงศ์ปลาบู่ทราย (Eleotridae) จัดเป็นเพียงชนิดเดียวเท่านั้นที่อยู่ในสกุล *Giuris*

มีรูปร่างคล้ายปลาบู่ทั่วไปผสมกับปลาช่อน คือ มีส่วนหัวใหญ่และกลมมน เป็นปลาที่มีสีสันสวยงามมากชนิดหนึ่ง ลำตัวเป็นสีเหลืองอมส้ม มีจุดประสีส้มและสีฟ้าอมน้ำเงิน ที่แก้มและคางมีสีส้มสด ครีบต่าง ๆ เป็นสีฟ้าหรือน้ำเงินแลดูสวยงาม 

มีขนาดความยาวเต็มที่ 40 เซนติเมตร ขนาดโดยเฉลี่ยประมาณ 20-25 เซนติเมตร ตัวผู้มีครีบและมีสีสดสวยกว่าตัวเมียอย่างเห็นได้ชัดเจน 

เป็นปลาที่พบแพร่กระจายพันธุ์อย่างกว้างขวาง โดยพบในลำธารหรือบริเวณปากแม่น้ำที่เป็นน้ำกร่อยติดกับทะเล ตั้งแต่ชายฝั่งมหาสมุทรอินเดียจากแอฟริกาตอนใต้ถึงอินโดนีเซีย รวมถึงหมู่เกาะต่าง ๆ ในมหาสมุทรแปซิฟิก เช่น ปาปัวนิวกินี, เมลานีเซีย, ปาเลา, เกาะเซเลบีส, เกาะโอกินาวา ไปจนถึงตอนเหนือของออสเตรเลีย ส่วนในประเทศไทยพบเพียงที่เดียว คือ ในลำธารที่หมู่เกาะสุรินทร์ ในเขตทะเลอันดามัน

เป็นปลาที่กินสัตว์น้ำขนาดเล็กต่าง ๆ รวมถึงแมลงน้ำ เป็นอาหาร ฟักไข่และวัยอ่อนเจริญเติบโตในทะเล ก่อนจะอพยพเข้าสู่น้ำจืดหรือน้ำกร่อยเมื่อเจริญวัยขึ้น

นิยมเลี้ยงเป็นปลาสวยงาม ถือเป็นปลาที่มีความสวยงาม เลี้ยงได้ง่าย เนื่องจากอุปนิสัยที่ไม่หลบซ่อนตัว และไม่ดุร้ายก้าวร้าวต่อปลาอื่นในที่เลี้ยง อีกทั้งยังกินอาหารสำเร็จรูปได้อีกด้วย

อ้างอิง
-------

1. ↑  Larson, H. 2012. *Giuris margaritacea*. In: IUCN 2013. IUCN Red List of Threatened Species. Version 2013.1. <www.iucnredlist.org>. Downloaded on 06 July 2013.
2. ↑  "*Giuris margaritacea* (Valenciennes, 1837)". WoRMS.
3. ↑  Hans A. Baensch, Rüdiger Riehl: Aquarien *Atlas, Band 3.* Mergus Verlag, 1997, ISBN 3-88244-114-3
4. ↑  ชัยวุฒิ กรุดพันธ์, นิตยสาร Aqua ฉบับที่ 23 ประจำเดือนกรกฎาคม-สิงหาคม 2547

คอมมอนส์ มีภาพและสื่อเกี่ยวกับ:  
***Giuris margaritacea***

แหล่งข้อมูลอื่น
---------------

* รูปและข้อมูลจาก fishbase.org[*ลิงก์เสีย*]
บทความนี้เกี่ยวกับปลาน้ำจืด สำหรับความหมายอื่น ดูที่ หมึก (แก้ความกำกวม)

**ปลาน้ำหมึก** (อังกฤษ: Stream barilius) เป็นปลาน้ำจืดชนิดหนึ่ง มีชื่อวิทยาศาสตร์ว่า *Opsarius pulchellus* อยู่ในวงศ์ปลาตะเพียน (Cyprinidae) รูปร่างคล้ายปลาน้ำหมึกโคราช (*O. koratensis*) ซึ่งเป็นปลาในสกุลเดียวกัน ต่างกันที่น้ำหมึกมีลำตัวที่ป้อมสั้นกว่า ปลายปากป้าน มีสีสันที่สดใสกว่าและลายขีดข้างลำตัวใหญ่และชัดเจนกว่า เกล็ดมีขนาดใหญ่กว่า ครีบหลังมีแต้มสีแดงเห็นชัดเจน มีขนาดประมาณ 10 เซนติเมตร

พบอาศัยอยู่ในแม่น้ำสายใหญ่และลำธารในป่าและเชิงเขาที่น้ำสะอาดไหลแรงที่ภาคเหนือของประเทศไทย พบในแม่น้ำโขงด้วย แต่ไม่พบในแม่น้ำสาละวิน มีพฤติกรรมมักแย่งชิงตัวเมียกันในฤดูผสมพันธุ์ โดยปลาตัวผู้จะใช้หัวและลำตัวฟาดคู่ต่อสู้ บริเวณส่วนหัวจะมีตุ่มขึ้นในฤดูนี้ 

นิยมเลี้ยงเป็นปลาสวยงาม

อ้างอิง
-------

1. 1 2  Vidthayanon C. (2012). *Opsarius pulchellus*. 2015 IUCN Red List of Threatened Species. Downloaded on April 2015.
2. ↑  "*Barilius pulchellus*". seriouslyfish.com. 13 February 2014. สืบค้นเมื่อ 13 February 2014.
3. ↑  สมโภชน์ อัคคะทวีวัฒน์, หน้า 119 สาระน่ารู้ปลาน้ำจืดไทย เล่ม ๑ (พ.ศ. 2547) ISBN 974-00-8701-9

แหล่งข้อมูลอื่น
---------------

* รูปและข้อมูลปลาน้ำหมึก
**มอซิลลา ธันเดอร์เบิร์ด** (Mozilla Thunderbird) เป็นโปรแกรมสำหรับรับและส่งอีเมล และรับข่าวสารแบบกราฟิกส์ สามารถใช้ได้ในหลายระบบปฏิบัติการ พัฒนาโดยมูลนิธิมอซิลลาและอาสาสมัครอีกหลายร้อยคน ปัจจุบันอยู่ใต้การดำเนินงานของบริษัทมอซิลลา ซึ่งโครงการนี้เป็นโครงการที่ควบคู่ไปกับ มอซิลลา ไฟร์ฟอกซ์ ซึ่งเป็นโครงการที่ตั้งเป้าหมายในการพัฒนาโปรแกรมค้นดูเว็บ ที่เล็กและเร็วกว่าโปรแกรมทั่วไป และธันเดอร์เบิร์ด ก็มีเป้าหมายเดียวกัน ผู้ใช้ส่วนใหญ่มักใช้ธันเดอร์เบิร์ดร่วมกับไฟร์ฟอกซ์ ในวันที่ 7 ธันวาคม ค.ศ. 2004 ธันเดอร์เบิร์ดได้เปิดตัวเวอร์ชัน 1.0 โดยมียอดผู้ดาวน์โหลดกว่า 500,000 เก็บถาวร 2012-02-11 ที่ เวย์แบ็กแมชชีน ครั้งใน 3 วันแรก (และ 1,000,000 เก็บถาวร 2013-07-08 ที่ เวย์แบ็กแมชชีน ครั้งใน 10 วัน)

ประวัติ
-------

มอซิลลา ธันเดอร์เบิร์ดมอซิลลา ธันเดอร์เบิร์ด
แต่เดิมแล้ว ธันเดอร์เบิร์ดถูกตั้งชื่อว่า มิโนทอร์ ซึ่งออกมาตาม ฟีนิกซ์ (ชื่อเดิมของ มอซิลลา ไฟร์ฟอกซ์)

ความสามารถ
----------

ธันเดอร์เบิร์ด ถูกตั้งเป้าหมายในการพัฒนา ให้เป็นโปรแกรมรับส่งอีเมลที่เรียบง่าย ซึ่งมันไม่ใช่โปรแกรมจัดการสารสนเทศส่วนบุคคล (Personal information manager) แต่ถ้าต้องการความสามารถพิเศษอื่นๆ ก็ยังเพิ่มประสิทธิภาพของมันได้ โดยการติดตั้งส่วนขยาย นอกจากนี้ Thuderbird ยังสามารถใช้งานในส่วนของการตรวจสอบจดหมายจาก E-mail ยอดนิยมอย่าง Gmail ได้อย่างด้วย และสามารถใช้งานร่วมกับ Hotmail Yahool ฯลฯ
โดยการใช้ Webmail เป็นปลั๊กอินในการช่วย

### กรองอีเมลขยะ

ธันเดอร์เบิร์ดได้ใช้ตัวกันอีเมลขยะแบบ Bayesian ซึ่งมีประสิทธิภาพในการขจัดอีเมลขยะที่ไม่พึงประสงค์ได้

### ส่วนเสริม

ส่วนเสริมสามารถเพิ่มความสามารถในการใช้งานได้ เช่น Lightning เป็นส่วนเสริมที่เพิ่มปฏิทินเพื่อความสะดวกในการใช้งาน

### รองรับมาตรฐานต่าง ๆ

ธันเดอร์เบิร์ด รองรับมาตรฐานการรับส่งอีเมลอย่าง POP และ IMAP และยังรองรับที่อยู่แบบ LDAP อีกด้วย ทั้งยังสามารถอ่านและเขียนอีเมลแบบ HTML และยังมีการติดตั้งตัวอ่าน RSS/Atom

### รับรองการใช้งาน

มอซิลลา ธันเดอร์เบิร์ด สามารถทำงานได้หลายระบบ ซึ่งรองรับในระบบประฏิบัติการดังนี้ 

* วินโดวส์
* Mac OS X
* Linux-ที่ใช้ฐานแบบระบบปฏิบัติการจาก X.Org Server หรือ XFree86
* โอเอส/2
* eComStation

### ปลอดภัย

ข้อมูลจะถูกเข้ารหัสด้วย เอสเอสแอล แต่ถ้าต้องการความปลอดภัยมากกว่านี้ สามารถติดส่วนเสริมสำหรับเข้ารหัสและบีบอัดข้อมูลได้

การปรับแต่ง Thuderbird
----------------------

Thunderbird สามารถปรับแต่งความสามารถได้โดยการเข้าไปยัง เว็บไซต์

อ้างอิง
-------

1. ↑  ความต้องการของระบบ

ดูเพิ่ม
-------

* มอซิลลา ไฟร์ฟอกซ์
* มอซิลลา คาเลนเดอร์

แหล่งข้อมูลอื่น
---------------

* โฮมเพจของมอซิลลา ธันเดอร์เบิร์ด
* หน้าโครงการของมอซิลลา ธันเดอร์เบิร์ด — สำหรับนักพัฒนา.
* MozillaZine Forum ของ ธันเดอร์เบิร์ด
* ส่วนขยายของมอซิลลา ธันเดอร์เบิร์ด ที่ Mozilla Update
* ธีมของมอซิลลา ธันเดอร์เบิร์ด ที่ Mozilla Update
| โอริณกับจิณนา |
| --- |
| ภาพหน้าปกโอริณกับจิณนา |
| 

|  |  |
| --- | --- |
| **ชื่อไทย** | โอริณกับจิณนา |
| **ชื่ออังกฤษ** | Orin and Jinna |
| **ผู้แต่ง** | ชัยยัณต์ สุยะเวช |
| **แนวการ์ตูน** | แฟนตาซี ผจญภัย |
| **เว็บไซต์** | jinnabook.com |

 |
| 

| ลิขสิทธิ์ |
| --- |
| **ลิขสิทธิ์ในไทย** | ไทย จิณนา สตูดิโอ |
| **ฉายทางทีวี**  | ไม่มี |
| **จำนวนเล่ม** | 2 เล่ม (ยังไม่จบ) |

 |

**โอริณกับจิณนา** เป็นหนังสือการ์ตูนไทยที่เรียบเรียงและวาดโดย "ชัยยัณต์ สุยะเวช" หรือ "ตาโปน" พิมพ์รวมเล่มครั้งแรก มิถุนายน พ.ศ. 2552 โดย สำนักพิมพ์ จิณนา สตูดิโอ การ์ตูนดังกล่าวยังได้รับการจัดทำในรูปแบบของแอนิเมชัน โดยมีวชิรพงษ์ ปรีชาว่องไวกุล จากบริษัท ไรท์คอนเทนต์ จำกัด ทำหน้าที่ในส่วนของฝ่ายผลิต

เนื้อเรื่อง
-----------

**โอริณ** พี่ชาย และ **จิณนา** น้องสาว ที่ต้องอาศัยอยู่กับพ่อซึ่งเป็นนักโบราณคดี อยู่มาวันหนึ่ง พ่อของโอริณและจิณนาหายตัวไปจากบ้านพร้อมด้วยเหตุการณ์ประหลาด พร้อมทิ้งเงื่อนงำอะไรบางอย่างไว้เป็นปริศนา จนพบกับเรื่องราวสุดประหลาดเหนือจินตนาการเกี่ยวกับโลกหิมพานต์ ซึ่งเป็นโลกอีกโลกหนึ่งที่ดำเนินไปคู่ขนานกับโลกปัจจุบัน ที่ถูกผนึกเอาไว้ด้วยกุญแจโบราณที่มีกลไกสลับซับซ้อน ซึ่งบังเอิญถูกค้นพบโดยพ่อของโอริณกับจิณนา

การตอบรับ
---------

นิตยสาร LET'S Comic กล่าวถึงโอริณกับจิณนาว่าเป็นการ์ตูนที่มีลายเส้นสวยงามและมีเนื้อเรื่องที่ตื่นเต้น รวมถึงได้แสดงทัศนะต่อการ์ตูนเรื่องนี้ว่า หากมีการขยายเรื่องให้ยาวมากกว่า 3 เล่มขึ้นไป ย่อมมีความเป็นไปได้ว่า จะอยู่ในรายชื่อการ์ตูนที่สร้างความประทับใจสำหรับผู้อ่านชาวไทยได้เช่นกัน ซึ่งทางนิตยสาร LET'S Comic ได้ให้คะแนนเนื้อเรื่องที่ 8 คะแนนสำหรับการนำตัวละครในวรรณคดีมาประยุกต์กับเรื่องราวในปัจจุบัน ด้านลายเส้นได้ 8 คะแนนสำหรับการวาดตัวละครที่มีความสดใสชัดเจน และให้คะแนนเนื้อเรื่องที่ 7 คะแนน รวมทั้งได้จัดให้การ์ตูนชุดนี้อยู่ในระดับ B+

จำนวนเล่ม
---------

* เล่ม 1 ISBN 978-974-300-592-3 พิมพ์รวมเล่มครั้งแรก มิถุนายน 2552, 198 หน้า
* เล่ม 2 ISBN 978-974-235-209-7 พิมพ์รวมเล่มครั้งแรก ตุลาคม 2552, 200 หน้า

อ้างอิง
-------

1. 1 2  ข้อมูลโอริณกับจิณนา[*ลิงก์เสีย*] (ไทย)
2. ↑  "โอริณกับจิณนา - สำนักงานศิลปวัฒนธรรมร่วมสมัย สาขาวรรณศิลป์". คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 2011-09-15.
3. ↑  ฟันธงไปเลยเซ่~! Let's Look. วนิดา แก่นจันทร์. (สิงหาคม 2552). **LET'S Comic**. Vol 07. หสน.ห้องภาพสุวรรณ. ISBN 977-131-33021-0-5. หน้า 267

* โอริณกับจิณนา การ์ตูนเหนือจินตนาการฝีมือรุ่นเก๋า กรุงเทพธุรกิจ[*ลิงก์เสีย*]

แหล่งข้อมูลอื่น
---------------

* แนะนำการ์ตูนโอริณกับจิณนา (ไทย)
***ผีกัดอย่ากัดตอบ*** (อังกฤษ: *Mr. Vampire*, จีนตัวเต็ม: 殭屍先生, จีนตัวย่อ: 僵尸先生, พินอิน: Jiāngshī Xiānshēng) ภาพยนตร์สัญชาติฮ่องกง ออกฉายเมื่อ ค.ศ. 1985 นำแสดงโดยหลิน เจิ้งอิง, เฉิน เสี่ยวโห่ว, ริกกี้ ฮุย, หลี่ ไช่ฟ่ง, อู๋ เอี่ยวฮั่น กำกับการแสดงโดยริกกี้ หลิว

เรื่องย่อ
---------

อาจิ่ว (หลิน เจิ้งอิง) นักพรตเต๋าเป็นผู้ชำนาญการปราบผีดิบ อาจิ่วพร้อมด้วย อาหมั่น (ในฉบับพากย์ไทยเรียก "ไอ้อ่ำ" แสดงโดยริกกี้ ฮุย) กับอาโจว (เฉิน เสี่ยวโหว) 2 ลูกศิษย์ ได้ถูกเศรษฐีเหยิ่น ซึ่งมีลูกสาวสวยอายุ 18 ที่เพิ่งเรียนแต่งหน้ามาจากเซินเจิ้น คือ ถิ่งถิ่ง (หลี่ ไช่ฟง) ว่าจ้างให้ย้ายหลุมศพของบิดาตนเอง ที่ถูกหมอดูหาที่ดินฝังให้เมื่อ 20 ปีก่อน แต่ทว่ากิจการของเศรษฐีเหยิ่นกลับไม่ดี เมื่อเปิดฝาโลงออก อาจิ่วต้องตะลึงเมื่อพบว่าศพของบิดาเศรษฐีเหยิ่น (หยวน หวา) ยังดูไม่เน่าเปื่อย และเชื่อว่าศพนี้ต้องกลายเป็นผีดิบแน่ เมื่อเคลื่อนย้ายศพไปไว้ที่สำนัก ก็ฟื้นขึ้นมาเป็นผีดิบออกอาละวาด เศรษฐีเหยิ่นถูกกัดกลายเป็นผีดิบไปอีกตน ขณะที่อาหมั่นขณะกำลังสู้กับผีดิบ อาหมั่นก็พลาดท่าถูกกัดไปอีกคน ขณะที่อาโจวก็ถูกวิญญาณของสาวลึกลับ (หวัง ซิ่วเฟิง) ที่มาหลงรักหลอกล่อให้เป็นทาสของตน

เบื้องหลังและความสำเร็จ
-----------------------

*ผีกัดอย่ากัดตอบ*เป็นภาพยนตร์ฮ่องกงที่ผสมผสานหลายอารมณ์ ทั้งสยองขวัญ, น่ากลัว, ตลก และฉากแอ๊กชันแบบภาพยนตร์กังฟูเข้าไว้ด้วยกันอย่างกลมกลืนและลงตัว เป็นผลงานการอำนวยการแสดงโดยหง จินเป่า จากบริษัทโบโฮ ฟิล์ม ของหง จินเป่า เอง

โดยมี หลิน เจิ้งอิง นักแสดงร่างเล็กและสตั๊นแมนในแบบกังฟูมารับบท อาจิ่ว อาจารย์ปราบผีตัวเอกของเรื่อง ซึ่งแสดงได้อย่างโดดเด่น จนทำให้บทนี้กลายเป็นเอกลักษณ์ประจำตัวไปตราบจนผลงานการแสดงเรื่องสุดท้ายในชีวิต เมื่อ ค.ศ. 1997 และยังมีนักแสดงอีกจำนวนหนึ่งมารับบทประกอบที่เป็นสีสันมากมายในเรื่อง

ภาพยนตร์เมื่อออกฉายแล้วประสบความสำเร็จเป็นอย่างมาก และได้มีภาคตามมาอีก 3 ภาคในหลายปีต่อมา อีกทั้งยังถือได้ว่าเป็นต้นแบบของภาพยนตร์ในแนวเดียวกันนี้ตามมาอีกหลายเรื่อง ในทางด้านรางวัล ได้มีชื่อเข้าชิงรางวัลภาพยนตร์ฮ่องกงมากถึง 11 รางวัล

สื่อที่แยกออกไป
---------------

### วิดีโอเกม

ดูบทความหลักที่: เรเง็งโดชิ
*ผีกัดอย่ากัดตอบ*ได้รับการสร้างเป็นวิดีโอเกมภาษาญี่ปุ่นในชื่อ*เรเง็งโดชิ* (霊幻道士) ที่เผยแพร่โดยบริษัทโพนีแคนยอน และบางฉากในเกมนำมาจากภาพยนตร์ วิดีโอเกมดังกล่าวได้รับการวางจำหน่ายสำหรับแฟมิคอมในประเทศญี่ปุ่นเมื่อวันที่ 16 กันยายน ค.ศ. 1988 และในสหรัฐเมื่อวันที่ 1 เมษายน ค.ศ. 1990 ภายใต้ชื่อ*แฟนทอมไฟเตอร์*โดยผู้จำหน่ายคือเอฟซีไอ อิงก์ และดีเวลอปเปอร์แมริอาเนต ซึ่งเกมนี้นักเล่นเกมชาวไทยสมัยก่อนเรียกกันในชื่อ*เปาเปา* หรือ*เปาเปา ผีเพื่อนซี้*

อ้างอิง
-------

1. ↑  "กลั้นหายใจเอาไว้ให้ดี "ผีกัด" คืนชีพแล้ว". คลังข้อมูลเก่าเก็บจากแหล่งเดิมเมื่อ 2016-01-13. สืบค้นเมื่อ 2015-12-19.
2. ↑  Mr. Vampire – ผีกัดอย่ากัดตอบ (1985, Ricky Lau)
3. ↑  "Phantom Fighter". gamefaqs.com. สืบค้นเมื่อ 8 December 2012.
4. ↑  "Phantom Fighter Tech Info". gamespot.com. สืบค้นเมื่อ 8 December 2012.
5. ↑  "Phantom Fighter Game Details". gamentrade.com. สืบค้นเมื่อ 8 December 2012.[*ลิงก์เสีย*]
6. ↑  ""เปาเปา" ผีกัดอย่ากัดตอบ". *MGR Online*. ผู้จัดการออนไลน์. 2006-05-01. สืบค้นเมื่อ 2023-07-12.
7. ↑  "ย้อนวันวาน 5 เกมระดับตำนานยุค 90's ที่ทุกคนคิดถึง ฉบับล่าสุด 2021". *LetsGoStart*. 2021. คลังข้อมูลเก่าเก็บจากแหล่งเดิมเมื่อ 2023-07-12. สืบค้นเมื่อ 2023-07-12.

แหล่งข้อมูลอื่น
---------------

* flagสถานีย่อยประเทศจีน
* สถานีย่อยภาพยนตร์

* ข้อมูลจาก IMDb
**ผู้รับใช้พระเป็นเจ้า** หรือ **ผู้รับใช้ของพระเจ้า** เป็นสมัญญานามที่ใช้กับศาสนิกชนบางคนในศาสนาเทวนิยม ใช้เพื่อแสดงว่าบุคคลนั้นศรัทธาอย่างแรงกล้า ในคริสตจักรโรมันคาทอลิกใช้คำนี้ในความหมายเฉพาะลงไปอีก คือหมายถึงบุคคลที่อยู่ในกระบวนการชั้นแรกก่อนการประกาศเป็นนักบุญ ส่วนนิกายอีสเทิร์นออร์ทอดอกซ์ใช้คำนี้หมายถึงคริสต์ศาสนิกชนใด ๆ ในนิกายอีสเทิร์นออร์ทอดอกซ์

คำว่า "ผู้รับใช้พระเป็นเจ้า" ใกล้เคียงกับคำว่า อับดุลลอฮ์ (عبد الله *บ่าวของอัลลอฮ์*) ในภาษาอาหรับ และ โอบาดีห์ ในภาษาฮีบรู

ศาสนาคริสต์
-----------

### คัมภีร์ไบเบิล

คำว่า "ผู้รับใช้พระเป็นเจ้า" ปรากฏ 7 ครั้งในคัมภีร์ไบเบิล โดยหมายถึงโมเสสถึง 5 ครั้ง (พันธสัญญาเดิม 4 ครั้ง และพันธสัญญาใหม่ 1 ครั้ง) นอกจากนี้เปาโลอัครทูตก็บอกว่าตนเองเป็นผู้รับใช้คนหนึ่งของพระเป็นเจ้า ผู้เขียนจดหมายของนักบุญยากอบก็เรียกตนเองว่าเป็นผู้รับใช้คนหนึ่งของพระเป็นเจ้าเช่นกัน

### โรมันคาทอลิก

คริสตจักรโรมันคาทอลิกใช้คำว่า "ผู้รับใช้พระเป็นเจ้า" เพื่อหมายถึงคริสต์ศาสนิกชนที่ล่วงลับไปแล้ว ที่คริสตจักรโรมันคาทอลิกกำลังสอบสวนประวัติและผลงานเพื่อประกาศรับรองว่าบุคคลนั้นเป็นผู้ศักดิ์สิทธิ์และได้อยู่ในสวรรค์ร่วมกับพระยาห์เวห์ นอกจากนี้ยังมีคำว่า "ผู้รับใช้ของบรรดาผู้รับใช้พระเป็นเจ้า" ซึ่งเป็นสมัญญานามหนึ่งของพระสันตะปาปาที่ใช้มาตั้งแต่สมณสมัยสมเด็จพระสันตะปาปาเกรกอรีที่ 1

ในกระบวนการประกาศเป็นนักบุญ ตำแหน่ง "ผู้รับใช้พระเป็นเจ้า" เป็นตำแหน่งแรกสุด ต่อจากนั้นหากได้รับประกาศยืนยันว่าผู้นั้นประกอบด้วยวีรคุณธรรมจึงเรียกว่า "ผู้น่าเคารพ"

ศาสนาฮินดู
----------

คุรุและนักปราชญ์หลายคนในศาสนาฮินดูมักใช้นามที่มีคำว่า ทาส ซึ่งหมายถึง "ผู้รับใช้พระเป็นเจ้า" ในภาษาทมิฬ คำว่า "ทาส" มักใช้หมายถึงผู้ศรัทธาอุทิศตนต่อพระวิษณุหรือพระกฤษณะ เช่น หริทาส นารายณทาส รามทาส และกาลิทาส เป็นต้น

อ้างอิง
-------

* พระคริสตธรรมคัมภีร์ ฉบับมาตรฐาน 2011

1. ↑  ราชบัณฑิตยสถาน, *พจนานุกรมศัพท์ศาสนาสากล อังกฤษ-ไทย ฉบับราชบัณฑิตยสถาน*, 2552, หน้า 476
2. ↑  See e.g. the standard use of "servant of God" or, in Greek, "δούλος του Θεού" in the Orthodox rites of baptism ( เก็บถาวร 2011-02-18 ที่ เวย์แบ็กแมชชีน), marriage, or communion; the female form, in English is "handmaid of God".
3. ↑   *The Vision of Islam*. Sachiko Murata i William C. Chitthick. J.B. Tauris. pg. 125
4. ↑  1 พงศาวดาร 6:49
5. ↑  2 พงศาวดาร 24:9
6. ↑  เนหะมีย์ 10:29
7. ↑  ดาเนียล 9:11
8. ↑  วิวรณ์ 15:3
9. ↑  ทิตัส 1:1
10. ↑  ยากอบ 1:1
11. ↑  CONGREGATION FOR THE CAUSES OF SAINTS: NEW PROCEDURES IN THE RITE OF BEATIFICATION
12. ↑  Able exponent of Dwaita philosophy เก็บถาวร 2020-12-08 ที่ เวย์แบ็กแมชชีน Thursday, September 07, 2000. The Hindu
**สโมสรฟุตบอลแบรดฟอร์ด (พาร์กอะเวนิว)** เป็นสโมสรฟุตบอลที่ตั้งอยู่ในเมืองแบรดฟอร์ด เทศมณฑลเวสต์ยอร์กเชียร์ ประเทศอังกฤษ ปัจจุบันลงแข่งขันในเนชันนัลลีกนอร์ท ซึ่งอยู่ในลำดับ 6 ของระบบฟุตบอลลีกอังกฤษ 

คำว่า **พาร์กอะเวนิว** ในวงเล็บหมายถึงชื่อสนามเหย้าดั้งเดิมของสโมสรที่ตั้งอยู่ที่ฮอร์ตันพาร์กอะเวนิว ซึ่งมีการนำมาใส่ไว้ในวงเล็บต่อท้ายชื่อสโมสรเพื่อไม่ให้สับสนกับ **สโมสรฟุตบอลแบรดฟอร์ด ซิตี** ที่ลงแข่งขันในอีเอฟแอลลีกวัน โดยสโมสรแห่งนี้มีชื่อเรียกอย่างย่อในหมู่แฟนฟุตบอลท้องถิ่นว่า **แบรดฟอร์ด**

สโมสรฟุตบอลแบรดฟอร์ด (พาร์กอะเวนิว) ในปัจจุบัน เป็นสโมสรที่ก่อตั้งขึ้นใหม่จากสโมสรเดิมที่ลงแข่งขันในฟุตบอลลีกในช่วงปี ค.ศ. 1908 ถึง ค.ศ. 1970 ก่อนจะตกชั้นลงไปแข่งขันในนอร์เทิร์น พรีเมียร์ลีก ซึ่งเป็นลีกฟุตบอลสมัครเล่น และเข้าสู่การชำระบัญชีเลิกกิจการเมื่อปี ค.ศ. 1974  ก่อนจะก่อตั้งใหม่และไปเริ่มต้นแข่งจากลีกลำดับที่ 13

ตราสัญลักษณ์สโมสร
-----------------

ตราสัญลักษณ์ของสโมสรนำเค้าโครงส่วนใหญ่มาจากตราอาร์มของสภาเทศบาลเมืองแบรดฟอร์ด ต่างกันตรงที่ตราของเทศบาลเมืองแบรดฟอร์ดจะมีคำขวัญด้านล่างเป็นภาษาอังกฤษว่า Progress, Industry, Humanity แต่ตราของสโมสรคำขวัญด้านล่างจะเป็นข้อความภาษาละตินว่า *Labor omnia vincit* ซึ่งเป็นข้อความที่นำมาจากหนังสือของเวอร์จิล กวีชาวโรมัน ตรงกับภาษาอังกฤษว่า Work conquers all (ความวิริยะอุตสาหะเป็นหนทางสู่ความสำเร็จ)

ส่วนที่นำมาจากตราของสภาเมืองได้แก่เครื่องยอด ที่เป็นรูปหัวของหมูป่า สื่อถึงตำนานพื้นบ้านของเมืองแบรดฟอร์ด ที่กล่าวไว้ถึงหมูป่าอันดุร้ายแห่งป่าคลิฟฟ์วูด (The Boar of Cliffe Wood) และสัตว์ประคองข้างที่เป็นแพะพันธุ์แองโกรา สื่อถึงความเป็นเมืองที่มีชื่อเสียงด้านอุตสาหกรรมเสื้อขนสัตว์

อ้างอิง
-------

1. ↑
**ดัชนีมวลกาย** (อังกฤษ: body mass index, ย่อ: BMI) เป็นค่าที่ได้จากน้ำหนักและส่วนสูงของปัจเจกบุคคล BMI นิยามว่า มวลกายหน่วยเป็นกิโลกรัมหารด้วยส่วนสูงเป็นเมตรยกกำลังสอง และแสดงในหน่วย กก./ม.2 เป็นสากล 

BMT พยายามวัดปริมาณมวลเนื้อเยื่อ (กล้ามเนื้อ ไขมันและกระดูก) ในตัวบุคคล แล้วจำแนกบุคคลนั้นว่าน้ำหนักต่ำกว่าเกณฑ์ น้ำหนักตามเกณฑ์ น้ำหนักเกินเกณฑ์หรืออ้วนขึ้นอยู่กับค่าที่ได้ พิสัย BMI ที่ยอมรับกันทั่วไปมีดังนี้ น้อยกว่า 18.5 คือ ต่ำกว่าเกณฑ์, 18.5 ถึง 25 คือ ตามเกณฑ์, 25 ถึง 30 คือ เกินเกณฑ์ และเกิน 30 คือ อ้วน อย่างไรก็ดี มีข้อโต้เถียงอยู่บ้างว่าเส้นแบ่งระหว่างหมวดบนมาตรา BMI ควรอยู่ที่ใด

{\displaystyle \mathrm {BMI} ={\frac {\mathrm {Weight} }{\mathrm {Height} ^{2}}}}

ค่าดัชนีมวลกาย (Body Mass Index : BMI) คือ ค่าที่สามารถวัดได้จากน้ำหนักของแต่ละบุคคลต่อความสูง ซึ่งค่าดัชนีมวลกายนี้มักถูกนำไปใช้เป็นตัวชี้วัดของปริมาณไขมันที่มีอยู่ในร่างกายของคนเรา (Body fat) ซึ่งองค์การอนามัยโลก (World Health Organization : WHO) ได้เป็นผู้กำหนดค่ามาตรฐาน BMI สำหรับผู้ที่มีอายุตั้งแต่ 20 ปีขึ้นไป เพื่อใช้เป็นดัชนีชี้วัดปริมาณไขมันในร่างกายเพื่อระบุถึงความเสี่ยงต่อการเป็นโรคอ้วนหรือผอมจนเกินไปโดยกำหนดไว้ดังนี้

**ค่าต่ำกว่า 18.5                            น้ำหนักต่ำกว่าเกณฑ์**

**ค่าอยู่ระหว่าง 18.5 – 24.9            สมส่วน หรือ สุขภาพดี**

**ค่าอยู่ระหว่าง 25.0 – 29.9            น้ำหนักเกิน**

**ค่าสูงกว่า 30                        โรคอ้วน**

ซึ่งการหาค่า BMI ที่ดีควรไปทำอย่างละเอียดที่โรงพยาบาล เพื่อที่คุณหมอจะได้ประเมิณสัดส่วนได้อย่างถูกต้อง แต่ปัจจุบันนี้ก็มีโปรแกรมคำนวณค่าดัชนีมวลกายคุณสามารถทำได้ง่ายๆ ด้วยตัวเอง เพียงแค่กรอกค่าน้ำหนักและส่วนสูงลงบน**เครื่องคิดเลขดัชนีมวลกาย**ในอินเทอร์เน็ตเพียงเท่านี้ท่านก็สามารถทราบค่า BMI ได้โดยวิธีการคำนวณหาค่าBMI สามารถทำได้ดังนี้

**สูตร: น้ำหนัก (kg) / ส่วนสูง (m)2 หรือ สูตร: [น้ำหนัก (lb) / ส่วนสูง (in)]2 x 703**

ทั้งนี้การใช้**เครื่องคิดเลขดัชนีมวลกาย เก็บถาวร 2019-08-11 ที่ เวย์แบ็กแมชชีน**ในการประเมินค่า BMI อาจจะทำให้ท่านทราบถึงค่าไขมันในร่างกายได้ในปริมาณคร่าวๆ เพียงเท่านั้น แต่ก็เพียงพอต่อการประเมินสภาวะ ณ ปัจจุบันของตัวคุณเองได้ ซึ่งค่า BMI นี้ไม่เพียงเหมาะต่อผู้ที่สนใจสุขภาพและชื่นชอบการออกกำลังกายเพียงเท่านั้น แต่ยังสามารถนำไปใช้ได้กับบุคคลทั่วๆ ไป รวมถึงผู้หญิงหลังคลอดบุตรที่ต้องการควบคุมน้ำหนักก็สามารถใช้ประโยชน์จากค่านี้ได้เช่นเดียวกัน

อ้างอิง
-------

1. ↑  Dr Malcolm Kendrick (April 12, 2015). "Why being 'overweight' means you live longer: The way scientists twist the facts". http://www.independent.co.uk. สืบค้นเมื่อ 12 April 2015.

แหล่งข้อมูลอื่น
---------------

* U.S. National Center for Health Statistics:
	+ BMI Growth Charts for children and young adults
	+ BMI calculator ages 20 and older
* "คำนวณค่า BMI: โปรแกรมคำนวณหาค่าดัชนีมวลกาย". ricktroy.com.
* ดัชนีมวลกาย คำนวณค่า BMI (Body Mass Index) ออนไลน์ เว็บไซต์สำหรับ คำนวน ดัชนีมวลกาย ออนไลน์ พร้อมการประเมิณเกณฑ์ที่ใช้ในการคำนวนผลลัพท์
การถ่ายภาพด้วยกล้องจุลทรรศน์แบบโฟกัสร่วม: แนวตามยาวส่วนกลาง (XZ) การกระจายที่ถ่ายมาได้ในสามมิติคือ PSF ที่สังวัตนาการเข้ากับแหล่งกำเนิดแสงจริง
 ภาพของแหล่งกำเนิดแสงที่ถ่ายมาจากระบบเชิงแสงที่มีความคลาดทรงกลมเป็นค่าลบ (ด้านบน) ศูนย์ (ตรงกลาง) และค่าบวก (ด้านล่าง) ด้านซ้ายนั้นพร่ามัวเข้าด้านใน ส่วนด้านขวาพร่ามัวออกไปด้านนอก
**ฟังก์ชันกระจายจุด** (point spread function, **PSF**) เป็นฟังก์ชันที่แสดงถึงการตอบสนองของระบบเชิงแสงต่อแหล่งกำเนิดแสงแบบจุด โดยทั่วไปแล้ว มักหมายถึงการตอบสนองต่อแรงกระตุ้นของระบบเชิงแสงในการถ่ายภาพ คำว่า PSF นั้นใช้ในบริบทที่หลากหลาย อาจใช้เรียกพื้นที่พร่ามัวในภาพที่ปรากฏในวัตถุที่ยังไม่ได้ปรับแก้ หรือในแง่ของการใช้งาน อาจหมายถึงลักษณะของโดเมนเชิงพื้นที่ของฟังก์ชันการถ่ายโอนแสง เป็นแนวคิดที่มีประโยชน์ในทัศนศาสตร์ฟูรีเย ดาราศาสตร์ กล้องจุลทรรศน์อิเล็กตรอน และเทคนิคการถ่ายภาพอื่น ๆ (อย่างกล้องจุลทรรศน์สามมิติ เช่น กล้องจุลทรรศน์แบบโฟกัสร่วม กล้องจุลทรรศน์แบบวาวแสง ฯลฯ)

ระดับความแพร่กระจาย (เบลอ) ของจุดนั้นถือเป็นตัววัดคุณภาพของระบบภาพ ในระบบการถ่ายภาพ เช่น กล้องจุลทรรศน์แบบวาวแสง กล้องโทรทรรศน์ และกล้องจุลทรรศน์เชิงแสง กระบวนการสร้างภาพจะเป็นเชิงเส้นในแง่ของกำลัง และอธิบายโดยทฤษฎีระบบเชิงเส้น หากแสงสอดคล้องกัน ภาพที่ได้จะเป็นเส้นตรงใน สนามไฟฟ้าที่เป็นเชิงซ้อน ซึ่งหมายความว่าเมื่อถ่ายภาพวัตถุ A และ B สองชิ้นพร้อมกัน ผลลัพธ์ที่ได้จะเป็นผลรวมของวัตถุที่ถ่ายภาพแยกกัน กล่าวอีกนัยหนึ่ง เราสามารถพูดได้ว่าการถ่ายภาพของ A ไม่ได้รับผลกระทบจากการถ่ายภาพของ B และในทางกลับกันก็ด้วย ที่เป็นแบบนี้ก็เนื่องจากธรรมชาติของโฟตอนที่ไม่มีปฏิสัมพันธ์ (ผลรวมในที่นี้คือผลรวมของคลื่นแสง ในระนาบที่ไม่มีการสร้างภาพ คลื่นแสงสามารถแทรกแซงซึ่งกันและกันได้โดยการหักล้างกันหรือเสริมกันเอง)

PSF ในดาราศาสตร์
----------------

ในดาราศาสตร์เชิงสังเกตการณ์ วัตถุท้องฟ้า เช่น ดาวฤกษ์ หรือ เควซาร์ เป็นแหล่งกำเนิดแสงที่สว่างพอที่จะเกิด PSF ขึ้นมาในการสังเกตการณ์ รูปร่างและที่มาของ PSF นั้นอาจขึ้นอยู่กับเครื่องมือและวิธีการใช้งาน

สำหรับกล้องโทรทรรศน์เชิงแสงภาคพื้นดิน (เรียกว่าค่าความมองเห็น) ความบิดเบี้ยวของอากาศในชั้นบรรยากาศนั้นเป็นส่วนปัจจัยหลักของ PSF ในการถ่ายภาพภาคพื้นดินความละเอียดสูงนั้น PSF มักจะต่างกันไปตามตำแหน่งภายในภาพ (เรียกว่า anisoplanatism) ในระบบที่มีการใช้อะแดปทิฟออปติก PSF คือผลรวมของรูรับแสงของระบบและผลกระทบจากบรรยากาศที่ยังปรับแก้ได้ไม่หมด

สำหรับกล้องโทรทรรศน์วิทยุ และ กล้องโทรทรรศน์อวกาศที่ถึงขีดจำกัดการเลี้ยวเบนแล้ว ปัจจัยหลักของ PSF สามารถอนุมานได้จากสภาวะรูรับแสงในย่านความถี่ ในทางปฏิบัติแล้ว ผลกระทบของส่วนประกอบต่างๆ ภายในระบบเชิงที่ซับซ้อนสามารถเกิดขึ้นได้ การจะคำนวณ PSF ได้อย่างสมบูรณ์นั้นจะต้องคิดรวมการเลี้ยวเบนของแสง (หรือโฟตอน) ในเครื่องตรวจจับ และข้อผิดพลาดในการติดตามของดาวเทียมและกล้องโทรทรรศน์ด้วย

อ้างอิง
-------

1. ↑  "POINT SPREAD FUNCTION (PSF)". *www.telescope-optics.net*. สืบค้นเมื่อ 2017-12-30.
**วัดปงสนุก** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเวียง อำเภอเชียงแสน จังหวัดเชียงราย มีที่ดินตั้งวัดเนื้อที่ 3 ไร่ 3 งาน 37 ตารางวา ตั้งอยู่ในเขตกำแพงเมืองด้านทิศตะวันออกติดกับริมแม่น้ำโขง

วัดปงสนุก ไม่ปรากฏหลักฐานการสร้าง ชื่อวัดปงสนุกปรากฏในพงศาวดารภาคที่ 61 ที่กล่าวถึง ปงสนุกหรือปวงสนุก ได้รับการบูรณะก่อสร้างเมื่อ พ.ศ. 2040 โดยพ่อกำนันแดง สุปัชยา เป็นผู้นำพัฒนาวัด กรมการศาสนาระบุว่าตั้งวัดเมื่อ พ.ศ. 2040 ได้รับพระราชทานวิสุงคามสีมาเมื่อวันที่ 8 กุมภาพันธ์ พ.ศ. 2492 วัดนี้ยังเป็นชื่อที่เรียกโบราณสถานที่เขลางค์นคร เมืองเก่าจังหวัดลำปาง อาจแสดงถึงการติดต่อกันของชุมชนดั้งเดิม สันนิษฐานจากรูปแบบทางสถาปัตยกรรมได้ว่า น่าจะมีการก่อสร้างเมื่อประมาณพุทธศตวรรษที่ 21

เจดีย์ประธานมีขนาดเล็กเป็นเจดีย์ทรงกลมพื้นเมืองแบบล้านนา อยู่ด้านหลังอุโบสถ ซึ่งเป็นวิหารที่มีการปฏิสังขรณ์ใหม่เป็นอุโบสถที่ใช้งานในปัจจุบันแต่เดิมส่วนของฐานบัวเป็นฐานบัวคว่ำบัวหงาย ชั้นเดียวที่ยืดท้องไม้สูงและประดับลูกแก้วอกไก่ 2 เส้น แต่ในสภาพปัจจุบันเป็นฐานบัวที่เปลี่ยนไป อาจมีการซ่อมแซมในชั้นหลังจึงทำให้รูปแบบเปลี่ยนไป คือ ที่ท้องไม้ได้เพิ่มบัวคว่ำบัวหงายซ้อมขึ้นมาอีก กลายเป็นบัวคว่ำ 2 ชั้น บัวหงาย 2 ชั้น และที่ท้องไม้ประดับลูกแก้วอกไก่ 2 เส้นเรือนธาตุ และฐานปัทม์ย่อเก็จ ถัดขึ้นไปเป็นฐานปัทม์กลางซ้อนลดหลั่นกันขึ้นไป 3 ชั้นองค์ระฆังทรงกลม มีลายดอกสี่เหลี่ยมระหว่างเส้นคู่ขนาน 4 ดอก บัลลังก์สี่เหลี่ยมย่อเก็จ ปลียอดมีกลีบบัวรองรับโดยรอบ

รายนามเจ้าอาวาส
---------------

* พระครูบาหมี พ.ศ. 2458–2480
* พระนึ้ง พ.ศ. 2480–2491
* พระอาจารย์อ้าย พ.ศ. 2491–2500
* พระอธิการปัญญา พ.ศ. 2500–2508
* พระอธิการสุทัศน์ พ.ศ. 2508–2509
* พระอธิการกองแก้ว พ.ศ. 2509–2513
* พระครูพินิตย์ พ.ศ. 2513–2516
* พระครูประโชติสารธรรม พ.ศ. 2516–2519
* พระเผ่าพันธ์ พ.ศ. 2519–2522
* พระอธิการคำอ้าย ปภสฺสโร พ.ศ. 2522–2529
* พระอธิการสุมิตร สุมํคโล พ.ศ. 2529–2543
* พระอธิการวิชัย ชุติธมฺโม พ.ศ. 2543–2552
* พระบุญศรี ติกขปญฺโญ พ.ศ. 2553–2555
* พระครูปลัดอนุรักษ์ ฐิตสีโล พ.ศ. 2554-ปัจจุบันนี้

อ้างอิง
-------

1. ↑  "วัดปงสนุก บ้านเวียงใต้ อำเภอเชียงแสน". สำนักงานการท่องเที่ยวและกีฬาจังหวัดเชียงราย.
2. ↑  "วัดปงสนุก". ศูนย์ข้อมูลกลางทางวัฒนธรรม.

คอมมอนส์ มีภาพและสื่อเกี่ยวกับ:  
**วัดปงสนุก**
**ซิกซ์ตีส์เซเวนทีส์เอทีส์** (ญี่ปุ่น: シックスティーズ・セブンティーズ・エイティーズ; โรมาจิ: *Shikkusutizu Sebuntizu Eitizu*; ทับศัพท์: 60s 70s 80s) เป็นซิงเกิลที่ 33 ของนามิเอะ อามุโระ วางจำหน่ายวันที่ 12 มีนาคม พ.ศ. 2551 ซิงเกิลนี้เป็นซิงเกิลที่รวบรวมเพลงเก่าจากยุค 1960s, 1970s และ 1980s โดยเพลง NEW LOOK เป็นตัวแทนยุค 1960 เพลง ROCK STEADY เป็นตัวแทนในยุค 1970 และเพลง WHAT A FEELING เป็นตัวแทนยุค 1980 เปิดตัวสัปดาห์แรกในอันดับที่ 2 ของออริกอนชาร์ต ด้วยยอดขาย 114,719 แผ่น โดยเป็นการเปิดตัวสัปดาห์แรกมากกว่าหนึ่งแสนแผ่นนับตั้งแต่ซิงเกิล NEVER END ในปี 2000 และยังเป็นซิงเกิลที่สามารถขึ้นอันดับที่ 1 ออริกอนเดลีชาร์ตได้นับตั้งแต่ซิงเกิล GIRL TALK / the SPEED STAR ในปี 2004 และสามารถขึ้นถึงอันดับ 1 ออริกอนชาร์ตได้ในสัปดาห์ต่อมา โดยเป็นการเปิดตัวที่อันดับ 1 ออริกอนชาร์ตนับตั้งแต่ซิงเกิล I HAVE NEVER SEEN ในปี ค.ศ. 1998 

ทั้ง 3 เพลงเป็นเพลงประกอบโฆษณาแชมพูของบริษัท Vidal Sassoon ตามแคมเปญ Fashion×Music×VS 

เพลง NEW LOOK เป็นเพลงคัฟเวอร์มาจากเพลง Baby Love ของวง The Supremes ในปี ค.ศ. 1964 เพลง ROCK STEADY เป็นเพลงคัฟเวอร์ของอารีธา แฟรงคลินในปี ค.ศ. 1971 และเพลง WHAT A FEELING เป็นเพลงคัฟเวอร์ของไอรีส คาร่าในปี ค.ศ. 1983

รายชื่อเพลง
-----------

1. NEW LOOK
2. ROCK STEADY
3. WHAT A FEELING

มิวสิกวิดีโอ
------------

1. NEW LOOK (MUSIC VIDEO)
2. ROCK STEADY (MUSIC VIDEO)
3. WHAT A FEELING (MUSIC VIDEO)

การแสดงสด
---------

* 10 มีนาคม พ.ศ. 2551 - Hey! Hey! Hey! Music Camp
* 21 มีนาคม พ.ศ. 2551 - Music Fighter
* 23 มีนาคม พ.ศ. 2551 - CDTV
* 27 มีนาคม พ.ศ. 2551 - Utaban
* 5 เมษายน พ.ศ. 2551 - Music Fair 21

ชาร์ต
-----

ออริกอนชาร์ต (ในญี่ปุ่น)

| วางจำหน่าย | ชาร์ต | อันดับสูงสุด | ยอดขายสัปดาห์แรก | ยอดขายรวม | อยู่ในชาร์ต |
| --- | --- | --- | --- | --- | --- |
| 12 มีนาคม 2008 | Oricon Daily Singles Chart | #**1** | 20,085 |  |  |
| 12 มีนาคม 2008 | Oricon Weekly Singles Chart | #**1** | 114,719 | 291,945 | 21 สัปดาห์ |
| 12 มีนาคม 2008 | Oricon Monthly Singles Chart | #5 | 152,881 | 291,945 |  |
| 12 มีนาคม 2008 | Oricon Yearly Singles Chart | #18 | 293,097 | 293,097 |  |
**แซ่ลิ้ม** (สำเนียงจีนแต่จิ๋ว) หรือ**แซ่หลิน** (ภาษาจีนกลาง; จีน: 林) เป็นแซ่หนึ่งของคนจีน

ประวัติ
-------

**เกียงกง**  หรืออีกนามหนึ่งคือ  **เชี่ยงซื่อ**  เป็นบุตรโทนของ**ปีกังกง**ที่เสียชีวิตก่อนที่**เกียงกง** จะถือกำเนิดมา  **ปีกังกง**เป็นข้าราชการที่ซื่อสัตย์  ถูกจักรพรรดิ**ติ๋วอ๋อง**  ผู้ไร้ทศพิธราชธรรมตัดสินประหารชีวิต  โดยอ้างว่า**ปีกังกง**เป็นผู้ก่อให้เกิดความกระด้างกระเดื่อง  ไม่จงรักภักดีในหมู่ประชาราษฎร์  **ปีกังกง**ถูกประหารชีวิตโดยการควักหัวใจ และถูกเผาใบหน้าทั้งหมดหลังจากประหารชีวิต**ปีกังกง**แล้ว  จักรพรรดิ**ติ๋วอ๋อง**ยังรับสั่งให้ผ่าท้องภริยาคนหนึ่งของ**ปีกังกง**เพื่อทำลายทายาทของ**ปีกังกง**  ขณะนั้น  **ตั้งสี**  ภริยาเอกตั้งครรภ์สามเดือนแล้วจึงได้หลบหนีไปอยู่ในป่า**มกเอี้ยเชี่ยงลิ้ม**  และให้กำเนิดบุตรชาย  ซึ่งนางได้ตั้งชื่อว่า **"จั้ว"** (แปลว่า  ลำธาร)  ต่อมา จักรพรรดิ**บู๊อ๋อง**  ได้เข้ายึดครองราชวงศ์**เซียงทัง**  ในปีที่ 13  หลังการขึ้นครองราชย์ของจักรพรรดิ**บู๊อ๋อง**  พระองค์ได้เสด็จไปยังฮวงซุ้ยของ**ปีกังกง**  และได้ให้**ตั้งฮูหยิน  (ตั้งสี)**  นำทายาทของ**ปีกังกง**เข้าเฝ้า  ซึ่งจักรพรรดิ**บู๊อ๋อง**  ได้ทรงพระราชทานชื่อของทายาทว่า  **"เกียง"**  ชื่อสุกลุล  **"ลิ้ม"**  ตามถ้ำที่ชื่อ**เชี่ยงลิ้ม**อันเป็นถิ่นกำเนิด และได้พระราชทานบรรดาศักดิ์เป็น**พักเล้งกง**  ครองเมือง**พักเล้ง**  (มณฑล**ฮ้อน้ำ**ในปัจจุบัน) อำเภอ**ลี้**มีศักดินาสองพันครัวเรือน  มีอำนาจปกครองสองร้อยสี่สิบเมือง  และได้เป็นเสนาบดีสืบทอดกันตลอดมา

ท่าน**เกียงกง**ถือกำเนิดที่ฝั่งตะวันตกของแม่น้ำ**กี้ฮ้อ**  ต่อมาบุตรหลานของท่านก็ได้รับพระราชทานศักดินาเป็น  **"ไซฮ้อ"**  (ฝั่งแม่น้ำตะวันตก)  ฉะนั้น  ศาลาสถิตบรรพบุรุษแห่งตระกูลลิ้ม  จึงถูกขนานนามว่า  **"ไซฮ้อตึ๊ง"**

**เกียงกง**มีทายาทที่เกิดจากท่านผู้หญิง**เกียงสี** 2 คน  คือ **ไจ่**  กับ  **ชา**  **ไจ่**ได้รับราชการเป็นเจ้าเมือง**กี้จิว**  ซึ่งเป็นหนึ่งในมณฑลใหญ่ 9 มณฑลในสมัยโบราณ **ชา** หรือนามหนึ่งคือ **เม่งกือ** มีตำแหน่งเป็น**ซีแบ้**( ผู้บัญชาการทหาร) ในรัชสมัย**เซ่งอ๋อง ซีแบ้**

พงศาวดารฉบับอื่นเขียนไว้ว่า**เกียงกง**มีทายาท 2 คนคือ **เม้ง** กับ **เจง** โดย**เม้ง**สืบทอดตำแหน่งเป็นเจ้าเมือง  **เจง** มีตำแหน่ง**ซีแบ้**  แม้ว่าพงศาวดารฉบับอื่นจะบันทึกนามของทายาท**เกียงกง**ไว้ไม่ตรงกัน  แต่ยศบรรดาศักดิ์ที่ได้รับตรงกัน  จึงสันนิษฐานว่า  คงจะเลี่ยงกล่าวนามจริงซึ่งเป็นปฏิบัติกันในสังคมสมัยนั้น

แหล่งข้อมูลอื่น
---------------

* 
* เก็บถาวร 2020-07-04 ที่ เวย์แบ็กแมชชีน
*
ตัวอย่างอัลกอริทึมแบบแทรก
ในสาขาวิทยาการคอมพิวเตอร์ **การเรียงลำดับแบบแทรก** (อังกฤษ: insertion sort) เป็นขั้นตอนวิธีการเรียงลำดับอย่างง่าย ทำงานโดยจะแบ่งข้อมูลในรายการเป็นสองส่วนคือส่วนที่เรียงแล้วและส่วนที่ยังไม่เรียง แน่นอนว่าในตอนเริ่มแรกส่วนที่เรียงแล้วก็จะมีอย่างน้อยหนึ่งตัว และจะเริ่มหยิบข้อมูลตัวหนึ่งของส่วนที่ยังไม่เรียงมาเปรียบเทียบเพื่อหาตำแหน่งที่เหมาะสมในการแทรกลงในข้อมูลส่วนที่เรียงแล้ว ลักษณะเดียวกับการเรียงไพ่ในมือ และด้วยประสิทธิภาพ *O(n2)*  ดังนั้นการเรียงลำดับแบบแทรกจึงไม่เหมาะในการทำงานในรายการที่มีจำนวนสมาชิกมากๆ ซึ่งขั้นตอนวิธีการเรียงลำดับซึ่งซับซ้อนกว่าเช่น การเรียงลำดับแบบเร็ว, การเรียงลำดับแบบผสาน, การเรียงลำดับแบบฮีป มีความเหมาะสมมากกว่า

ขั้นตอนวิธี (อัลกอริทึม)
------------------------

### ตัวอย่างทีละขั้นตอน

การเรียงลำดับข้อมูลในรายการดังนี้ 3 9 8 7 6 ด้วยขั้นตอนวิธีแบบแทรก เริ่มต้นด้วยข้อมูลทุกตัวยกเว้นตัวแรกยังไม่ได้เรียง ข้อมูลที่อยู่ในเครื่องหมาย (..) ถือว่าเป็นข้อมูลที่เรียงจากน้อยไปมากแล้ว  

**ครั้งที่ 1**  

[ (3) **9** 8 7 6 ] {\displaystyle \to } [ (3 **9**) 8 7 6 ]  

**ครั้งที่ 2**  

[ (3 9) **8** 7 6 ] {\displaystyle \to } [ (3 9 **8**) 7 6 ]  

[ (3 9 **8**) 7 6 ] {\displaystyle \to } [ (3 **8** 9) 7 6 ]  

**ครั้งที่ 3**  

[ (3 8 9) **7** 6 ] {\displaystyle \to } [ (3 8 9 **7**) 6 ]  

[ (3 8 9 **7**) 6 ] {\displaystyle \to } [ (3 8 **7** 9) 6 ]  

[ (3 8 **7** 9) 6 ] {\displaystyle \to } [ (3 **7** 8 9) 6 ]  

**ครั้งที่ 4**  

[ (3 7 8 9) **6** ] {\displaystyle \to } [ (3 7 8 9 **6**) ]  

[ (3 7 8 9 **6**) ] {\displaystyle \to } [ (3 7 8 **6** 9) ]  

[ (3 7 8 **6** 9) ] {\displaystyle \to } [ (3 7 **6** 8 9) ]  

[ (3 7 **6** 8 9) ] {\displaystyle \to } [ (3 **6** 7 8 9) ]  

เรียงเสร็จเรียบร้อย  

### ตัวอย่างรหัสเทียม

```
begin insertionSort ( A : list of sortable items )
 for i = 1 to length (A) - 1
 item = A[i]
 cmpPos = i - 1
 while cmpPos >= 0 and item < A[cmpPos]
 A[cmpPos + 1] = A[cmpPos]
 cmpPos = cmpPos - 1
 end while
 A[cmpPos + 1] = item
 end for
end

```
**แบลเน็ต** (อังกฤษ; Blanet) คือคำเรียกดาวเคราะห์นอกระบบในสมมติฐานที่โคจรรอบหลุมดำโดยตรง

แบลเน็ตนั้นมีลักษณะโดยพื้นฐานเหมือนกับดาวเคราะห์ทั่วไป พวกมันมีมวลมากพอที่จะเป็นทรงกลมด้วยแรงโน้มถ่วงของตัวเอง แต่มีมวลไม่มากพอที่จะเริ่มกระบวนการการหลอมนิวเคลียส เฉกเช่นดาวเคราะห์ที่โคจรรอบดาวฤกษ์ทั่วไป ในปี 2019 กลุ่มนักดาราศาสตร์และนักวิทยาศาสตร์ดาวเคราะห์นอกระบบได้แสดงให้เห็นว่ามีเขตปลอดภัย (Safe zone) รอบหลุมดำมวลยวดยิ่งที่สามารถเอื้ออำนวยให้แบลเน็ตนับพันดวงสามารถโคจรรอบตัวมันได้

ศัพท์มูลวิทยา
-------------

เคอิจิ วาดะ (Keiichi Wada) และคณะจากมหาวิทยาลัยคะโงะชิมะในประเทศญี่ปุ่นเป็นผู้ตั้งชื่อดาวเคราะห์หลุมดำประเภทนี้ ซึ่งคำว่าแบลเน็ตนั้นเป็นหน่วยคำควบจากคำว่า *black hole* และ *planet*

การก่อตัว
---------

แบลเน็ตได้รับการสันนิษฐานว่าก่อตัวขึ้นจากจานพอกพูนมวลที่โคจรรอบหลุมดำที่มีขนาดใหญ่มากพอ

ในเหตุการณ์สมมติ
----------------

ในภาพยนตร์อินเตอร์สเตลลาร์ ทะยานดาวกู้โลกมีดาวเคราะห์หินจำนวนสามดวงที่โคจรรอบหลุมดำมวลยวดยิ่งนามว่าการ์กันทัว (Gargantua) จึงถูกนับเป็นแบลเน็ตอย่างชัดเจน

อ้างอิง
-------

1. ↑  published, Rafi Letzter (2020-08-06). "Thousands of Earthlike 'blanets' might circle the Milky Way's central black hole". *Space.com* (ภาษาอังกฤษ).
2. ↑  Wada, Keiichi; Tsukamoto, Yusuke; Kokubo, Eiichiro (2019-12-01). "Planet Formation around Supermassive Black Holes in the Active Galactic Nuclei". *The Astrophysical Journal*. **886** (2): 107. doi:10.3847/1538-4357/ab4cf0. ISSN 0004-637X.
3. 1 2  Wada, Keiichi; Tsukamoto, Yusuke; Kokubo, Eiichiro (2021-03-01). "Formation of "Blanets" from Dust Grains around the Supermassive Black Holes in Galaxies". *The Astrophysical Journal*. **909** (1): 96. doi:10.3847/1538-4357/abd40a. ISSN 0004-637X.
4. ↑  Starr, Michelle (2020-08-03). "We Have Ploonets. We Have Moonmoons. Now Hold Onto Your Hats For... Blanets". *ScienceAlert* (ภาษาอังกฤษแบบอเมริกัน).
5. ↑  Greene, Tristan (2020-08-04). "Scientists: What if black holes had a safe zone where little planets could live? Let's call them 'blanets'". *TNW | Insider* (ภาษาอังกฤษ).